Som trener for A-laget fant han fram en del av øvelsene som ble benyttet i Skottland. Til en slik øvelse plasserte han ut hekker på idrettsplassen og beordret spillerne til å hoppe over disse. Alt var nytt for TIL-spillerne. De fleste likte øvelsene og var positivt innstilt. Men ikke alle. Noen mente dette ikke hadde noe med fotballtrening å gjøre. Fotballtrening skulle være spark og spring med ball ute på banen. Men Nilsen sto på sitt og utviklet TIL til å bli et teknisk og velspillende lag.